Ана Ахматова
На поета съм на гости…

Превод от руски: Иван Николов, 1974

chitanka.info

На Александър Блок

На поета съм на гости.

Точно обед е. Неделя.

В стаята е много тихо,

зад стъклата вее студ

и малиновото слънце

през накъсан дим проглежда…

Как стопанинът безмълвен

е насочил поглед в мен!

И очите му какви са,

нека всеки ги запомни,

за мене по-добре е

да не се заглеждам в тях.

Но беседата ще помня,

димен обед и неделя

в сивата висока къща

до самия морски бряг.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.